Diari Oficial de la Generalitat Valenciana


Sumari del DOGV 8408, del 23-10-2018 (2018/9391)

Notificació de la sentència dictada en el procediment ordinari número 236/2017.
-------------------------------------------------------------------------------

### Dades del document

Número de DOGV
:   8408

Data del DOGV
:   23-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9391


Organisme emissor
:   Jutjat Mercantil Número 3 d'Alacant

Tipus de document
:   Edicte

Notificació de la sentència dictada en el procediment ordinari número 236/2017. [2018/9391]  
Jorge Cuellar Otón, lletrat de l'Administració de justícia del Jutjat Mercantil número 3 d'Alacant (amb seu a Elx), mitjançant aquest edicte faig saber que en el procés d'execució seguit en el jutjat indicat amb el número 236/2017 a instàncies de Kenneth George Hatton i Rosemary Hatton contra París World Bulevar, SL, i Marinka Rosette Hubert Lowyck, sobre judici ordinari s'ha dictat la Sentència de data 1 de febrer de 2018, que conté els pronunciaments següents:  
  
  
Antecedents de fet  
Primer. El dia 21 de març de 2017, la part identificada més amunt com a demandant va formular una demanda de judici ordinari contra els identificats més amunt com a demandats, en la qual sol·licitava la condemna solidària d'aquests al pagament de la quantitat de tretze mil trenta-quatre euros (13.034. ?), conjuntament i solidàriament, més els interessos i amb condemna en costes.  
Segon. L'esmentada demanda va ser admesa a tràmit, es va citar la part contrària perquè la contestara, cosa que no van fer els demandats, per la qual cosa se'ls va declarar en rebel·lia processal.  
El dia 24 de gener de 2018 va tindre lloc l'acte de l'audiència prèvia, en el qual, davant de la subsistència del litigi, es van fixar els fets controvertits, es va proposar i es va admetre una prova, exclusivament documental, per la qual cosa es va sol·licitar, de conformitat amb allò que disposa l'article 429.8 de la Llei d'enjudiciament civil, el dictat de la sentència sense necessitat de celebració de judici i les actuacions van quedar pendents del dictat d'aquesta resolució.  
Tercer. En aquest procediment s'han observat les prescripcions legals.  
Dispositiva  
Estime íntegrament de la demanda presentada per Kenneth George Hatton i Rosemary Hatton, que compareixen representats per la procuradora dels tribunals, Alexandra Font Di Paolo, i contra la mercantil París World Bulevar, SL, i la seua administradora Marinka Rosette Hubert Lowyck, i faig els pronunciaments següents:  
1r. Condemne la demandada, la mercantil París World Bulevar, SL, a pagar a l'actora la quantitat de tretze mil trenta-quatre euros (13.034. ?), més els interessos legals des de la interpel·lació judicial (art. 1108, CC), que s'incrementaran en dos punts des de la data d'aquesta resolució (art. 576, LEC).  
2n. Declare que Marinka Rosette Hubert Lowyck, en la condició d'administrador únic de l'entitat mercantil Paris World Bulevar, SL, va ometre el deure de procedir, en el termini de dos mesos des del succés de causa legal de dissolució, a l'adequació del capital social o a la dissolució de la societat, o al plantejament de concurs de creditors, incorrent en responsabilitat solidària respecte dels deutes de la mencionada mercantil posteriors als fets dels quals deriva la responsabilitat.  
  
3r. Condemne Marinka Rosette Hubert Lowyck a sotmetre's a la declaració anterior i que pague conjuntament i solidàriament amb la codemandada, la mercantil París World Bulevar, SL, a l'actora, la quantitat de tretze mil trenta-quatre euros (13.034. ?), més els interessos legals des de la interpel·lació judicial (art. 1108, CC), els quals s'incrementaran en dos punts des de la data d'aquesta resolució (art. 576, LEC).  
4t. Impose les costes als codemandats París World Bulevar, SL, i la seua administradora Marinka Rosette Hubert Lowyck, conjuntament i solidàriament.  
Notifiqueu aquesta resolució a les parts i feu-los saber que no és ferma i que en contra es pot interposar un recurs d'apel·lació, el qual haurà d'interposar-se en aquest jutjat en el termini de vint dies a comptar des de la data de la seua efectiva notificació. Cal constituir el dipòsit exigit per a l'admissió del recurs i, si és el cas, el pagament de la taxa que legalment procedisca.  
  
Elx, 25 de setembre de 2018.- El lletrat de l'Administració de justícia: Jorge Cuellar Otón.